1 जून 2017 के अमेरिका के राष्ट्रपति डोनाल्ड ट्रंप ई घोषणा कइलेन कि अमेरिका देस पेरिस समझौता से आपन हर तरह के भागीदारी खतम क लेई हालाँकि, उनके अनुसार ""बेहतर डील"" खातिर आपसी सहमती बनावे के कोसिस कइल जा सके ले, जबकि यूरोपीय नेता लोग अउरी कौनों डील पर बात करे से मना कइल। अपना राष्ट्रपति पद खातिर चुनाव परचार के समय ट्रंप के कहनाम रहे कि ऊ एह समझौता से हट जइहें आ एह काम से अमेरिकी बिजनेस आ कामगार लोग, बिसेसकर जैव-ईंधन के क्षेत्र के लोग के मदद मिली। ट्रंप के कहनाम रहे कि ई काम उनके ""अमेरिका फस्ट"" (यानि अमेरिकी हित सभसे पहिले) के नीति के हिस्सा हवे।

भारतीय संगीत में चलन में ताल सभ में कुछ अइसन बाने जे धीमा लय में बजावे पर अधिक निखर के सामने आवे लें। हालाँकि, कुछ ताल तेज लय में बजावे पर ढेर निखरे लें, तीन ताल एक ठो अइसन ताल हवे जे मंद आ तेज दूनों लय में नीक लागे ला।

भारतीय राष्ट्रीय पंचांग, जेवन सुरुज आधारित होला, में बइसाख दूसरा महीना हवे आ ग्रेगोरियन कैलेंडर के 20/21 मार्च से एकर सुरुआत होले। नेपाल में प्रयुक्त कैलेंडर के हिसाब से ई साल के पहिला महीना हवे। बंगाली कैलेंडर में भी ई पहिला महीना होला।

कुचिपुड़ी एगो शास्त्रीय नाच या नृत्य के शैली हवे। ई नाच भारत की आंध्रप्रदेश राज्य में सभसे प्रचलित हवे आ एहिजे एकर जनम भइल रहे। आंध्रप्रदेश की अलावा ई पुरा दक्खिनी भारत में बहुत परचलित नाच हवे। कहल जाला की एकर जनम कुचिपुड़ी गाँव में भइल रहे आ एकर शुरुआत सिद्धेन्द्र योगी नाँव के कृष्ण-भक्त संत कइले रहलें।

जनसत्ता भारत में छपे वाला प्रमुख हिंदी अखबारन में गिनल जाला। ई अखबार प्रसिद्द उद्योगपति रामनाथ गोयनका के स्थापित इंडियन ऍक्सप्रेस ग्रुप के एक ठो हिंदी उपक्रम बा। 1983 में एकर स्थापना दिल्ली में भइल आ अब ई रोज-रोज दिल्ली के अलावा कलकत्ता, लखनऊ आ चंडीगढ़ से छपे ला।

वल्लभभाई झावेरभाई पटेल (31 अक्टूबर 1875 – 15 दिसंबर 1950) एगो भारतीय बैरिस्टर, राजनीतिक नेता, स्वतंत्रता सेनानी आ आजादी के बाद भारत के पहिला उपप्रधानमंत्री आ घर मंत्री रहलें। आजादी के आंदोलन के समय पटेल भारतीय राष्ट्रीय कांग्रेस के प्रमुख नेता लोग में से एक रहलें आ भारत के आजादी के बाद बनल सरकार में इनके प्रमुख अस्थान रहल आ भारत के एकीकरण में सभसे महत्वपूर्ण भूमिका रहल। इनका मजबूत इरादा वाला ब्यक्तित्व के कारण इनके ""लौह पुरुष"" के उपाधि भी दिहल गइल। इनके सरदार पटेल के नाँव से भी जानल जाला।

रसड़ा की आसपास क इलाका बलिया जिला की अउरी इलाका की तरे प्राचीन काल में कोसल राज्य क हिस्सा रहे। कोसल राज्य की कमजोर भइला पर ए इलाका में भर जाति की लोगन के छोट-छोट प्रभाव क्षेत्र बनि गइलन स। एकरी बाद सेंगर राजपूत लोग ए इलाका में परभाव अस्थापित कइल। ए शहर के अस्थापना कब भइल ई मालुम नइखे। सन बयालिस की आंदोलन में रसड़ा संघर्ष क एगो बहुते महत्वपूर्ण केन्द्र रहे। ए आंदोलन में अगस्त 1942 ई. में बलिया जिला की अउरी जगहन की नियर रसड़ो में स्वतंत्रता के घोषणा हो गइल आ तहसील मुख्यालय पर तिरंगा लहर दिहल गईल।

साल 2011 के जनगणना अनुसार जूनागढ के कुल शहरी जनसंख्या 3,19,462 बाटे आ आसपास के उपशहरी इलाका के मिला लिहल जाय तब कुल जनसंख्या 3,19,462 बा। जनसंख्या के हिसाब से ई भारत के 137वाँ शहर बाटे। जनगणना आँकड़ा के मोताबिक एह शहर में लिंगानुपात 955 आ साक्षरता के दर 88% बाटे।

साल 2011 के जनगणना अनुसार बोकारो स्टील सिटी के कुल शहरी जनसंख्या 414820 बाटे आ आसपास के उपशहरी इलाका के मिला लिहल जाय तब कुल जनसंख्या 563417 बा। जनसंख्या के हिसाब से ई भारत के 107वाँ शहर बाटे। जनगणना आँकड़ा के मोताबिक एह शहर में लिंगानुपात 889 आ साक्षरता के दर 83.47% बाटे।